**ZÁPISNICA**

**z 2. zasadnutia Akademického senátu FSV UCM v Trnave v akademickom roku 2021/2022**

**zo dňa 1. decembra 2021**

**Prítomní:** podľa prezenčnej listiny, ospravedlnené Mgr. Markéta Mackuľaková a Mgr. Kristína Dzureková

**Program:**

1. Otvorenie zasadnutia
2. Schválenie programu 2. zasadnutia AS FSV UCM v Trnave
3. Kontrola plnenia uznesení z predchádzajúceho zasadnutia
4. Návrh na úpravu zloženia Disciplinárnej komisie FSV UCM v Trnave
5. Návrh na úpravu zloženia komisií AS FSV UCM v Trnave
6. Rôzne
7. Záver
8. **Otvorenie zasadnutia**

Predsedníčka AS FSV UCM, doc. PhDr. Mgr. Oľga Bočáková, PhD., mim. prof. otvorila 2. zasadnutie AS FSV UCM v akademickom roku 2021/2022 a privítala prítomných členov AS FSV UCM a členov vedenia FSV UCM.

1. **Schválenie programu 2. zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu.

Na návrh doc. PhDr. Petra Horvátha, PhD. si prítomní pred začiatkom oficiálneho programu uctili minútou ticha pamiatku študentov Mária Podmaku a Bc. Jakuba Magu, ktorí v uplynulých týždňoch tragicky zahynuli.

**Návrh č. 1:**

**Predsedníčka AS FSV UCM navrhla hlasovanie o programe 2. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2021**

**Členovia AS FSV UCM odsúhlasili program 2. zasadnutia AS FSV UCM.**

**3) Kontrola uznesení z 1. zasadnutia AS FSV UCM v akademickom roku 2021/2022**

Tajomníčka AS FSV UCM, Mgr. Simona Galfyová, informovala o plnení uznesení zo zasadnutia senátu, ktoré sa konalo 20. septembra 2021.

Uznesenie č. 7/2021 zostáva v platnosti, prodekan PhDr. Michal Imrovič, PhD. na najbližšom zasadnutí AS FSV UCM v Trnave predloží aktualizovaný harmonogram štúdia na akademický rok 2021/2022 z dôvodu legislatívnej zmeny týkajúcej sa možnosti prijímania študentov a uskutočňovania štátnych skúšok v študijných programoch.

1. **Návrh na úpravu zloženia Disciplinárnej komisie FSV UCM v Trnave**

Predsedníčka AS FSV UCM odovzdala slovo zastupujúcemu prodekanovi pre výchovno-vzdelávaciu činnosť PhDr. Michalovi Imrovičovi, PhD., ktorý uviedol, že z dôvodu vzdania sa členstva v študentskej časti DK FSV UCM PhDr. Kristíny Melušovej, externá končiaca doktorandka navrhuje za členku Mgr. Michaelu Vacekovú, internú doktorandku KSSaP

**Návrh č. 2:**

**Predsedníčka AS FSV UCM navrhla zloženie** **komisie pre voľbu člena zo študentskej časti do Disciplinárnej komisie FSV UCM v Trnave:**

**Volebná komisia v zložení:**

**Predseda komisie:** doc. JUDr. Bystrík Šramel, PhD.

**Členovia komisie:** Ing. Jana Osuská

PhDr. Erik Urc

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2021**

**Členovia AS FSV UCM odsúhlasili zloženie komisie pre voľbu člena zo študentskej časti do Disciplinárnej komisie FSV UCM v Trnave.**

**Kandidátka na členku Disciplinárnej komisie FSV UCM v Trnave:**

**Vaceková Michaela, Mgr.** (študijný odbor „Sociálna politika“)

Členovia AS FSV UCM pristúpili k tajnej voľbe.

Vydaných bolo 10 hlasovacích lístkov, všetky boli platné. Predseda komisie, doc. JUDr. Bystrík Šramel, PhD. konštatoval, že kandidátka Mgr. Michaela Vaceková získala 10 hlasov.

**Uznesenie č. 3/2021**

**AS FSV UCM zvolil v tajnej voľbe Mgr. Michaelu Vacekovú za členku Disciplinárnej komisie FSV UCM v Trnave.**

1. **Návrh na úpravu zloženia komisií AS FSV UCM**

Doc. PhDr. Peter Horváth, PhD. navrhol za členov legislatívnej a volebnej komisie senátu doktorandov Katedry verejnej správy, JUDr. Sabinu Helešiovú a JUDr. Stanislava Michala. S uvedenými kandidátmi sa stotožnil aj predseda legislatívnej a volebnej komisie, doc. JUDr. Bystrík Šramel, PhD., obaja sú zároveň jeho doktorandmi a majú právnické vzdelanie, ktoré ich predurčuje na členstvo v komisii. Mgr. Michal Garaj, PhD. navrhol za členku legislatívnej a volebnej komisie PhDr. Moniku Práznovskú, PhD. z Katedry politických vied.

**Návrh č. 4:**

**Predsedníčka AS FSV UCM navrhla hlasovanie o predloženom návrhu úpravy zloženia komisií AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2021**

**Členovia AS FSV UCM schválili aktualizované zloženie komisií AS FSV UCM.**

1. **Rôzne**

Predsedníčka AS FSV UCM informovala prítomných o uzneseniach zo zasadnutia AS UCM, ktoré sa konalo 30. novembra 2021. Oznámila termíny týkajúce sa voľby rektora:

6. 12. 2021 – 4. 2. 2022 do 12.00 hod. – možnosť kandidátov prihlásiť sa do voľby rektora UCM

15. 2. 2022 o 13.00 hod. - verejná prezentácia kandidátov na rektora UCM

22. 2. 2022 o 13.00 hod. – voľby rektora UCM

Predsedníčka AS FSV UCM ďalej informovala o schválení štatútov jednotlivých fakúlt. Oznámila, že interný doktorand Mgr. Peter Šamalík bol zvolený ako zástupca FSV UCM do Disciplinárnej komisie UCM.

Dekan FSV UCM, doc. PhDr. Jaroslav Mihálik, PhD. požiadal o krátke vystúpenie, v ktorom informoval prítomných, že napriek náročným pandemickým okolnostiam fakulta v kalendárnom roku 2021 hospodárila efektívne, hoci rozpočet bol schvaľovaný senátom až v polovici roka. Napriek tomu si fakulta dokázala vytvoriť určitú finančnú rezervu, vďaka ktorej môže motivovať svojich zamestnancov a podporovať ich vo vedecko-výskumnej činnosti.

Poďakoval sa za spoluprácu členom senátu a pri príležitosti 10. výročia založenia fakulty vyjadril presvedčenie, že FSV UCM ako súčasť univerzity napĺňa svoje poslanie a bude tak robiť aj naďalej.

Predsedníčka AS FSV UCM rovnako poďakovala za konštruktívnu spoluprácu členom vedenia fakulty a vyjadrila nádej, že v podobnom duchu budú všetci kooperovať aj v nasledujúcom roku.

1. **Záver**

Predsedníčka AS FSV UCM poďakovala všetkým prítomným za účasť na zasadnutí senátu. Oznámila, že najbližšie zasadnutie senátu sa uskutoční dňa 1. februára 2022 o 13.00 hod..

V Trnave 1. decembra 2021

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Mgr. Oľga Bočáková, PhD., mim. prof. ...........................................

**Prílohy:**

1. Hlasovacie lístky – voľba člena študentskej časti DK FSV UCM
2. Aktualizované zloženie komisií AS FSV UCM
3. Prezenčná listina